b"\n_START_ARTICLE_\nCrioromediterrani\n_START_PARAGRAPH_\nCrioromediterrani, \xc3\xa9s un estatge bioclim\xc3\xa0tic, segons proposa Salvador Rivas Mart\xc3\xadnez, que es pot trobar en qualsevol zona de clima mediterrani, situat per sobre del pis oromediterrani., _NEWLINE_Depenent de la latitud i altres factors, l'altitud a la qual es troba \xc3\xa9s variable, per\xc3\xb2 en tots els casos es tracta d'un clima d'alta muntanya, amb gelades freq\xc3\xbcents a l'hivern que resulta molt llarg i amb secada d'estiu. _NEWLINE_La vegetaci\xc3\xb3 es caracteritza normalment per prats pobres i matolls poc desenvolupats."